कलार समाज का सम्मेलन आज
भानुप्रतापपुर | कलार समाज का एक दिवसीय सम्मेलन व त्रैमासिक बैठक का आयोजन रेस्ट हाउस के सामने सामुदायिक भवन में 27 दिसंबर को किया गया है। संभाग सचिव उमेश जैन के अनुसार कार्यक्रम के मुख्य अतिथि विधायक मनोज मंडावी होंगे। अध्यक्षता कलार समाज बस्तर संभाग अध्यक्ष दिनेश पोया करेंगे। विशिष्ट अतिथि के रूप में नगर पंचायत अध्यक्ष निखिल सिंह राठौर उपस्थित रहेंगे। वहीं विशेष अतिथि जिला पंचायत सदस्य बिरेश ठाकुर, जनपद अध्यक्ष रामबाई गोटा रहेंगी। इस मौके पर सुबह 11 बजे कलश यात्रा निकाली जाएगी। इसके बाद नवनिर्मित भवन का लोकार्पण होगा। शाम 5 बजे से युवक-युवती परिचय, जनगणना, नियमावली का कार्यक्रम होगा।
awa_Deva hin_Deva